Carlos III de Nápoles. Miniatura húngara de 1488 
 Escudo do Reino de Nápoles baixo o poder da rama de Anjou-Durazzo 
**Carlos II de Hungría e III de Nápoles** *o Breve*, nado en 1345 e finado en Visegrád, Hungría, en 1386, foi conde de Provenza e rei de Nápoles e titular de Xerusalén (1381 - 1386), príncipe de Aquilea (1383 - 1386) e rei de Hungría (1385 - 1386).

Traxectoria
-----------

### Orixes familiares

Fillo de Luís Durazzo e da súa muller Margarida Sanseverino, descendía por liña paterna do rei Carlos II de Nápoles, de quen Carlos III era bisneto. 

### Ascensión ao trono napolitano

Como neto de Carlos II de Nápoles, Carlos III era o primo segundo da raíña Xoana I de Nápoles. Esta adoptouno como fillo, xa que era o único varón da liña anxevina de Nápoles. Xoana I estivo profundamente namorada del durante toda a vida, pero este nunca lle correspondeu. Con todo, en 1369 Xoana nomeouno herdeiro do trono napolitano. 

Debido ao enfrontamento entre Xoana I e o Papa Urbano VI, que consideraba Nápoles como feudo papal, Xoana I apoiou a Clemente VII durante o Cisma de Occidente e foi destronada en 1381 e cedeu o reino a Carlos III. Comezou a guerra da Unión de Aix, marchando cara ao reino de Nápoles cun exército húngaro, derrotou ao rei consorte Otón IV de Brunswick e cercou a cidade, ata capturar á raíña o mesmo ano 1381. 

Non obstante, unha complicación se interpuxo no seu camiño ao trono real. Xoana I, antes de morrer en 1382, nomeou un novo herdeiro: así adoptou o conde de Anjou, Lois I de Anjou. Este tomou posesión dos condados de Provenza e Forcalquier e marchou cara a Nápoles para demandar o reino. Á súa chegada, con todo, foi derrotado por Carlos III. 

### Ascenso ao trono húngaro

Á morte de Lois I de Hungría, Carlos III reclamou o trono húngaro como o varón máis vello da dinastía anxevina, e expulsou do trono a María I de Hungría, filla de Lois I, en decembro de 1385. Con todo, a raíña viúva organizou unha trama para asasinar a Carlos en Visegrad o 24 de febreiro de 1386. 

### Matrimonio e descendentes

En febreiro de 1369 casou coa súa curmá Margarida de Durazzo, filla de Carlos Durazzo e María de Nápoles. Margarida era neta por liña paterna e bisneta por liña materna de Carlos II de Nápoles. Desta unión naceron tres nenos: 

* A infanta María de Nápoles (1369 - 1371).
* A infanta Xoana II de Nápoles (1373 - 1435), raíña de Nápoles.
* O infante Ladislau I de Nápoles (1377 - 1414), rei de Nápoles.

Foi enterrado en Belgrado. O seu fillo Ladislau sucedeuno no Reino de Nápoles, mentres que os rexentes de María I de Hungría a reinstauraron como raíña de Hungría.

Notas
-----

1. ↑  *The Shorter Cambridge Medieval History* (en anglès). p. 954.  `|first1=` sen `|last1=` in Authors list (Axuda)
2. ↑  *Istoria civile del Regno di Napoli* (en italià). M. Lombardi. 1865. p. 497-498.  `|first1=` sen `|last1=` in Authors list (Axuda)

|  |  |
| --- | --- |
| Control de autoridades | 
* Wd: Q311861
* WorldCat
* VIAF: 75336690
* BAV: ADV12469187
* BMT: 105064
* BNE: XX878115
* CERL: cnp02052573
* DBI: ID
* DeutscheBio: 1022808656
* EBID: ID
* FAST: 196262
* GEC: 0015075
* GND: 1022808656
* ISNI: 0000000027731816
* LCCN: n86095889
* SUDOC: 061132497

 |